text: Spar penge: Flyt ind på den anden side af kommunegrænsen
  14 november 2018 kl. 13.38
  Hvis du går med flyttedrømme, kan det kan være klogt at kigge over til nabokommunen – der kan være mange penge at spare.
  Hvis du er klar på at pakke flyttebilen, står din nabokommune højst sandsynligt klar med nogle billigere kvadratmeter.
  Kvadratmeterpriser i Syd- og Sønderjylland
  Tønder: 5.890Vejen: 8.047Aabenraa: 8.212Varde: 8.966Haderslev: 9.133Hedensted: 10.347Billund: 10.605Fanø: 12.604Esbjerg: 13.302Kolding: 13.882Vejle: 13.536Horsens: 13.614Fredericia: 15.272Kilde: Boligsiden.dk
  I 29 tilfælde kan du nemlig opleve en besparelse på huspriser, hvis du flytter mellem, til eller fra syd- og sønderjyske kommuner.
  Det viser en opgørelse fra Boligsiden.dk.
  Den største forskel i boligprisen i hele Danmark ligger faktisk mellem Esbjerg og Tønder, hvor du gennemsnitligt kan spare 55,7 procent på kvadratmeterprisen.
  I 10 tilfælde kan du spare over 25 procent, hvis du sammenligner med et lignende hus i nabokommunen.
  Boligpriserne i Danmark er de seneste tre år steget med 14 procent per kvadratmeter, og det betyder, at boligsøgende bør udvide søgefeltet - for eksempel til kommunen ved siden af.
  Så meget kan du spare
  Mellem syd- og sønderjyske kommunerEsbjerg til Tønder: -55,7 procentKolding til Vejen: -42 procentVejle til Vejen: -40,6 procentEsbjerg til Vejen: -39,5 procentHaderslev til Tønder: -35,5 procentKolding til Haderslev: -34,2 procentEsbjerg til Varde: -32,6 procentEsbjerg til Haderslev: -31,3 procentAabenraa til Tønder: -28,3 procentBillund til Vejen: -24,1 procentHorsens til Hedensted: -24 procentVejle til Hedensted: -23,6 procentVejle til Billund: -21,7 procentBillund til Varde: -15,5 procentHaderslev til Vejen: -11,9 procentFredericia til Vejle: -11,4 procentVarde til Vejen: -10,3 procentHaderslev til Aabenraa: -10,1 procentFredericia til Kolding: -9,1 procentKolding til Vejle: -2,5 procent Fra syd- og sønderjysk kommuneHorsens til Ikast-Brande: -23,9 procentVejle til Ikast-Brande: -23,4 procentBillund til Ringkøbing-Skjern: -20,3 procentVarde til Ringkøbing-Skjern: -5,7 procentBillund til Ikast-Brande: -2,3 procentHorsens til Odder: -1 procent Til syd- og sønderjysk kommuneSkanderborg til Horsens: -25,6 procentSilkeborg til Horsens: -13,3 procentHerning til Billund: -12,8 procentKilde: Boligsiden.dk
  I Tønder kan de
  Tønder Kommune har den laveste kvadratmeterpris i Syd- og Sønderjylland, og er derfor den kommune, du kan spare mest ved at flytte til.
  Det argument bruger kommunen også selv, når de taler med mulige tilflyttere - på jobmesser for eksempel, fortæller Marianne Krag Okholm, der er bosætningskonsulent i Tønder Kommune.
  - Hvis det er en familie fra storbyen, der vil flytte herned, kan vi godt lægge vægt på, at de her får mere kvalitetstid for pengene, siger hun til TV SYD.
  Marianne Krag Okholm kalder boliger i Tønder for en guldgrube, men hun fortæller også, at dem der overvejer at flytte til Tønder har gjort deres research, og at kommunen derfor sjældent sammenligner sig med nabokommunerne.
  - Dem, der kommer til Tønder Kommune, har en årsag til de kommer. Enten er det et job, de har fået, eller tilbageflyttere som stammer fra kommunen og gerne vil have deres børn vokser op i den tryghed, som de kender, fortæller bosætningskonsulenten.
  
  